[{"text_idx": "#000000", "text": "Bonava ehitab Uus-Mustama\u0308ele 44 korterit"}, {"text_idx": "#000001", "text": "Renderdus Aiandi 14 hoonest.Foto: Bonava"}, {"text_idx": "#000002", "text": "Bonava Eesti alustas Uus-Mustama\u0308e elurajoonis 44 korteriga B-energiaklassi maja ehitust, mis valmib 2024. aasta lo\u0303puks. Bonava on seni piirkonda ehitanud juba 500 korterit."}, {"text_idx": "#000003", "text": "Bonava Eesti tegevjuhi Taavi Soormi so\u0303nul on vajadus uute kvaliteetsete korterite ja\u0308rele endiselt olemas ning suurim no\u0303udlus just Mustama\u0308e piirkonnas \u2013 ka ta\u0308na, kui kinnisvarasektor on endiselt keerulises olukorras."}, {"text_idx": "#000004", "text": "Telli uudiskiri ja saadame sulle kord na\u0308dalas u\u0308levaate Ehituslehe olulisematest lugudest."}, {"text_idx": "#000005", "text": "\u201cAiandi 14 ehitusega alustamine on ma\u0308rk sellest, et turg on saavutanud piisava stabiilsuse, mis annab meile arendajana kindlustunde uute etappide alustamiseks,\u201c u\u0308tles tegevjuht Taavi Soorm. \u201eKo\u0303ik Bonava arendusotsused so\u0303ltuvad suuresti eelmiste etappide mu\u0308u\u0308kidest ning sissetulevast klientide huvist. Uus-Mustama\u0308el on see stabiilselt tugev, mis annab ma\u0308rku sellest, et piirkonnas on vajadus uute kodude ja\u0308rele olemas.\u201c Ta selgitas, et Mustama\u0308el on uute korterite no\u0303udlus olnud alati teistest Tallinna piirkondadest suurem, sest valdavalt on sealne kinnisvara ligi 50 aastat vana ja uusi projekte linnaosas pigem va\u0308he."}, {"text_idx": "#000006", "text": "Aiandi 14 aadressile valmivad kaasaegse planeeringuga 1-4toalised kodud, mis on suuruses 28,4-112,3 m2, neist suurimad la\u0308bi kahe korruse paiknevad katusekorterid. Avarust lisavad kodudele maast laeni aknad ning iga korteri juurde kuulub ro\u0303du vo\u0303i terrass. Hoonele on omistatud B-energiaklassi ma\u0308rgis."}, {"text_idx": "#000007", "text": "Bonava on vanadele Kadaka aiandi maadele ehitanud Uus-Mustama\u0308e kvartali, kus ta\u0308naseks on valminud enam kui 500 korterit. Veel ta\u0308navu valmivad Bonaval Uus-Mustama\u0308ele 65 mu\u0308u\u0308gikorterit, mis asuvad aadressil Aiandi 16 ja millest enam kui pooled on leidnud juba omaniku. Samuti saavad sel su\u0308gisel Aiandi ta\u0308naval valmis elamuarendaja esimesed 99 ainult u\u0308u\u0308rimiseks mo\u0303eldud korterit."}, {"text_idx": "#000008", "text": "Uus-Mustama\u0308e esimesed kodud valmisid 2020. aastal ning kokku valmib 750 korterit. Naabruskonna su\u0308dameks on ligi 7000 ruutmeetrine park."}, {"text_idx": "#000010", "text": "Proovi Ehitusbo\u0308rsi 14 pa\u0308eva tasuta"}, {"text_idx": "#000011", "text": "Info ligi 65 000 ehitusobjekti kohta"}, {"text_idx": "#000016", "text": "Ehitaja va\u0308idab kohtus, et Endoveri arenduses lagunesid koost ja muutusid kasutusko\u0303lbmatuteks ko\u0303ik 151 vanni"}, {"text_idx": "#000017", "text": "Kahe aasta eest YIT asfalteerimisa\u0308ri ostnud KMG to\u0303mbab a\u0308ri koomale ja on u\u0308he tehase mu\u0308u\u0308ki pannud"}]